আফ্রিকান নেশন্স কাপের সবচেয়ে সফল দল মিসর। ১৯৫৭ সালে শুরু হওয়া এ টুর্নামেন্টে মোট ৭ বার চ্যাম্পিয়ন হয়েছে দি ফারাওরা। অন্যদিকে বুরকিনা ফাসো আফ্রিকান নেশন্স কাপের ৩১টি আসরের মাত্র ১১টিতে অংশ নিয়েছে। এর মধ্যে ২০১৩ সালে একবারই মাত্র ফাইনাল খেলার যোগ্যতা অর্জন করেছে তারা। সেবার নাইজেরিয়ার কাছে পরাজিত হয়ে স্বপ্নভঙ্গ হয়েছিল বুরকিনা ফাসোর। তবে আফ্রিকান নেশন্স কাপে তারা নিজেদের যোগ্য প্রতিদ্বন্দ্বী হিসেবেই প্রমাণ করে চলেছে নিয়মিত। আজ সেমিফাইনালে তারা মিসরের মুখোমুখি হচ্ছে। চলতি আফ্রিকান নেশন্স কাপের কোয়ার্টার ফাইনালে বুরকিনা ফাসো ২-০ গোলে হারিয়েছে তিউনিসিয়াকে। অন্যদিকে মিসর ১-০ গোলে হারিয়েছে মরক্কোকে।